Fue, poeta

Fue, fue, poeta, custas tristas
Frines isbilgonzadas, delirantes.
Fue, fue sos sonos insurdantes,
De s’industria duras conquistas.

Fue, fue sos oros e brillantes
Chi currumpin sos coros cun sas vistas,
Fue, fue sas retes egoistas
De panzudos politicos birbantes.

Innoghe, innoghe fue cuntentu
In sa campagna tèbida, serena;
De Deus ti chistionat custu entu

Chi passat murmurende appena appena.
E subra s’ala lestra de s’amentu
Lassa chi olet s’anima serena.